**Kestävyyttä ja huippusuorituskykyä**

Bathurstin 12 tunnin ajo on tärkeä osa LIQUI MOLYn markkinointipakettia

**Tammikuu 2019 – LIQUI MOLY Bathurst 12 Hour -kisa alkaa tammikuun viimeisenä päivänä. Australiassa ajettava kestävyysajo aloittaa saksalaisen LIQUI MOLYn moottoriurheiluvuoden. "Toivomme, että kilpailusta tulee jännittävä", LIQUI MOLYn markkinointijohtaja Peter Baumann sanoo.**

LIQUI MOLY on toiminut vuodesta 2013 lähtien Mount Panorama Circuitilla ajettavan 12 tunnin ajon nimikkosponsorina. Yrityksen sinipunainen logo näkyy jokaisen kilpa-auton tuulilasissa. "Se edistää liiketoimintaamme sekä Australiassa että muualla maailmassa", Peter Baumann sanoo. Kestävyysajo on viime vuosien aikana vakiintunut kansainvälisesti suureksi tapahtumaksi. Kilpailuun osallistuu talleja kaikilta eri mantereilta, ja kilpailu näkyy medioissa ympäri maailman.

LIQUI MOLY Bathurst 12 Hour -kisa on Yhdysvalloissa ajettavan Daytonan 24 tunnin ajon jälkeen vuoden ensimmäinen suuri kestävyysajotapahtuma. "Moottorit kestävät äärimmäistä kuormitusta äärimmäisen pitkään ainoastaan sopivan moottoriöljyn avulla", Peter Baumann sanoo. "Mukanaolomme Bathurstissa osoittaa, että öljymme ja lisäaineemme takaavat huippusuorituskyvyn ilman kompromisseja.“

LIQUI MOLY pysyy Bathurstin 12 tunnin ajon nimikkosponsorina vähintään vuoteen 2022 saakka. "Silloin tulee kymmenen vuotta täyteen", Peter Baumann sanoo. "Pitkäaikaisuus osoittaa, että tämä sponsorointi on ollut menestyksekäs ja että pitkäkestoiset kumppanuudet ovat meille tärkeitä."

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 545 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de